Эканаміст Леанід Заіка гэтыя лічбы тлумачыць макраэканамічнымі з’явамі. “З’ява з сутнасцю не супадае, а інакш і навука была б не патрэбная. Амерыканскі долар мае сваю траекторыя развіцця. На сусветным рынку ёсць фактары, якія паміж сабой звязаныя і ўплываюць на курс долара. Цана на нафту расце — долар расце, і наадварот. Агульны сусветны трэнд цяпер — паніжэнне курсу долара. Гэта працуе не толькі ў Беларусі, але і ў Зімбабве. Да слова, расійскі рубель цяпер таксама ўмацаваўся. І тэндэнцыя да ўмацавання беларускага рубля лагічная. Мы набываем нафту па даволі нізкіх коштах, а прадаём перапрацаваную нашым сябрам у Еўропе за валюту. Адпаведна, экспартныя магчымасці Беларусі палепшыліся цягам апошніх двух-трох месяцаў. Па звестках статыстыкі, за студзень-люты чысты экспарт у Беларусі дадатны. Канешне, у такіх умовах ёсць усе падставы для стабілізацыі нацыянальнай грашовай адзінкі.